Կը ցանկանայի սկզբում ներկայացնել, թէ ի՛նչ է թլփատումը՝ փաստերով հակադարձելով ընդունուած այն կարծրատիպին, թէ թլփատումը դրական երեւոյթ է: Թլփատումը առնանդամի ծայրամաշկը (թլիփը) հեռացնելու վիրահատութիւնն է: Այն հիմնականում իրականացւում է երեխայի ծնուելու յաջորդ օրը եւ յղի է հնարաւոր անկանխատեսելի հետեւանքներով. երեխան կարող է դժուարամիզութիւն, արեան վարակում եւ արիւնահոսութիւն ունենալ: Մարդիկ կարծում են, թէ թլփատման ժամանակ ընդամէնը մի քանի միլիմետր մաշկ է հեռացւում, սակայն հեռացւում է բաւական մեծ քանակութեամբ հիւսուածք: Մաշկի այդ մասի վրայ մասնագիտացուած, մօտ 10-20 հազար նեարդային վերջոյթներ կան եւ որոշ հետազօտութիւնների արդիւնքում պարզուել է, որ սեռական օրգանի վրայ ամենազգայուն հինգ կէտերը գտնւում են հէնց թլիփի վրայ: Թլփատման արդիւնքում, փաստօրէն, երեխան կորցնում է նեարդային բազմաթիւ հանգոյցներով զգայուն մի համակարգ, որը յետագայում մեծ դեր է խաղալու նրա սեռական զգայունակութեան պահպանման հարցում: Բացի այդ, հեռացւում է մեխանիկական պաշտպանական ֆունկցիա (պաշտօն-Խմբ.) ունեցող մաշկ: Թլիփն ունի նաեւ իմունոլոգիական (պաշտպանական-Խմբ.)